Diari Oficial de la Generalitat Valenciana


Sumari del DOGV 2950, del 12-03-1997 (1997/801287)

RESOLUCIÓ de 27 de gener de 1997, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda considerar incoat l'expedient de delimitació de l'entorn de protecció del castell de Penella de Cocentaina (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2950

Data del DOGV
:   12-03-1997

Secció del DOGV
:   ALTRES DISPOSICIONS

Número del document
:   1997/801287


Data del document
:   27-01-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 27 de gener de 1997, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda considerar incoat l'expedient de delimitació de l'entorn de protecció del castell de Penella de Cocentaina (Alacant).
  
Atès que, per la Resolució de 10 d'octubre de 1996, de la Direcció General de Belles Arts i Béns Culturals del Ministeri d'Educació i Cultura, es va inscriure el castell de Penella de Cocentaina (Alacant) al Registre General de Béns d'Interès Cultural, amb categoria de monument, en tenir la consideració de Bé d'Interès Cultural, d'acord amb la disposició addicional segona de la Llei 16/1985, de 25 de juny, del Patrimoni Històric Espanyol.
  
  
Vist l'informe del Servei de Patrimoni Arquitectònic i Mediambiental, favorable a la incoació de l'expedient de delimitació de l'entorn de protecció d'aquest monument.
  
Ateses les disposicions dels articles 9, de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desenvolupament parcial d'aquesta llei, modificat pel Reial Decret 64/1994, de 21 de gener, la Direcció General de Patrimoni Artístic, resol:
  
1. Incoar l'expedient de delimitació de l'entorn de protecció del castell de Penella de Cocentaina (Alacant).
  
L'entorn de protecció queda delimitat en els annexos que s'adjunten a aquesta resolució.
  
2. Continuar la tramitació de l'expedient, segons les disposicions vigents.
  
3. Traslladar aquesta resolució a l'alcalde-president de l'Ajuntament de Cocentaina i fer-li saber que, d'acord amb el que estableix l'article 19, en relació amb l'article 11 de la Llei 16/1985, de 25 de juny, del Patrimoni Històric Espanyol, la realització de les obres en aquesta zona haurà de ser autoritzada per la Direcció General de Patrimoni Artístic.
  
4. Que, d'acord amb el que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, modificat pel Reial Decret 64/1994, de 21 de gener, es notifique aquesta resolució a les persones interessades perquè tinga els efectes oportuns.
  
5. Que aquesta resolució, amb els seus annexos, es publique en el Diari Oficial de la Generalitat Valenciana i en el Boletín Oficial del Estado.
  
Cosa que es fa pública perquè tinga els efectes oportuns.
  
  
València, 27 de gener de 1997.- La directora general de Patrimoni Artístic. Carmen Pérez García.
  
  
  
Annex I
  
  
Delimitació de l'entorn de protecció del castell de Penella de Cocentaina
  
1. Justificació de la delimitació proposada
  
El criteri seguit per a la delimitació de l'entorn de protecció del castell de Penella és el següent:
  
- Inclusió en l'entorn de la unitat paisatgística conformada pel monument i el medi físic que l'envolta.
  
- Delimitació pels camins més pròxims des d'on és possible contemplar el BIC.
  
2. Àrea de protecció
  
A) Descripció literal
  
Es tracta d'una figura de planta quasi rectangular delimitada per la següent línia poligonal tancada:
  
Línia delimitadora. A llevant, límit del terme municipal de Cocentaina amb el de Benilloba; al nord, l'eix del barranc de Penella; a l'oest, l'eix del barranc del Calabrès fins a la seua trobada amb el camí del Poblat Nou; al sud, es delimita per aquest camí fins trobar la carretera d'Alcoi a Callosa d'En Sarrià; continua per l'eix d'aquesta carretera fins trobar el límit del terme municipal, el qual tanca el polígon.
  
B) Descripció gràfica
  
S'adjunta plànol.